શેટ્યેને જ્યારે પૂછવામાં આવ્યું કે, શું તમને લાગે છે કે આ યોજનાથી ભિખારીઓની સંખ્યામાં ઘટાડો નોંધાશે? તો શેટ્યેએ જવાબ આપ્યો કે, ‘અત્યારે ભલે યોજનાને લઈને શંકા-કુશંકાઓ પ્રવર્તી રહી હોય, પણ અમારો પ્રયત્ન રહેશે કે યોજનાને સફળતા મળે અને ભિખારીની સંખ્યામાં ઘટાડો થાય. તેઓ મહેનત કરીને રોજીરોટી કમાય. આજે ભિખારીઓમાં અલગ-અલગ પ્રકારના સમૂહ છે. કોઈ મજબૂરીના કારણે ભીખ માગે છે. તો કેટલાકને ભીખ માગવા પર મજબૂર કરવામાં આવે છે. ભીખ માગવાના ધંધામાં મોટાપાયે ક્રિમિનલ લોબીનો ભાગ છે. આ લોબી માટે ભિખારીઓ કામ કરે છે અથવા તેમને કામ કરવું પડે છે. આ બધી જ વાતોનો અભ્યાસ કરીને આ યોજનાની શરૃઆત કરવામાં આવશે.